CELEX: 32010R0153
Language: mt
Date: 2010-02-23 00:00:00
Title: Regolament tal-Kummissjoni (UE) Nru 153/2010 tat- 23 ta’ Frar 2010 dwar il-klassifikazzjoni ta’ ċerti prodotti fin-Nomenklatura Magħquda

25.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 48/5
            
         REGOLAMENT TAL-KUMMISSJONI (UE) Nru 153/2010
   tat-23 ta’ Frar 2010
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura statistika u tariffarja u dwar it-Tariffa Doganali Komuni (1), u speċjalment l-Artikolu 9(1)(a), tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna nru (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna nru (2), minħabba r-raġunijiet stabbiliti fil-kolonna nru (3) ta’ dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, it-23 ta’ Frar 2010.
      
         
            Għall-Kummissjoni, f’isem il-President,
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott fil-forma ta’ dak li jissejjaħ “ktieb pop-up” li fih paġni stampati tal-kartuna, li tnejn minnhom fihom test limitat relatat ma’ attività tal-logħob.
                  Il-ktieb jikkonsisti minn sitt paġni oħra li, kif jinfetħu, jipproduċu rappreżentazzjoni bi tliet dimensjonijiet ta’ diversi sezzjonijiet ta’ stazzjoni spazjali.
                  Il-ktieb jinkorpora wkoll paġna li fiha figuri bil-wiefqa magħmulin mill-kartuna, li jistgħu jinqalgħu minn mall-paġna u jiġu inseriti f’partijiet differenti ta’ stazzjon spazjali.
               
               
                  9503 00 99 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 1(c) ta’ Kapitolu 49 u bil-kliem tal-kodiċi NM 9503 00  u 9503 00 99 .
                  B’kunsiderazzjoni għall-karatteristiċi tiegħu (kif inhu magħmul), l-użu maħsub tal-prodott huwa essenzjalment għal-logħob.
                  Kotba tat-tfal bi stampi, li fihom figuri bil-wiefqa jew mobbli jew porzjonijiet li jistgħu jinqatgħu minn mall-paġna, għandhom jiġu kklassifikati taħt l-intestatura 4903  (Kotba tat-tfal bi stampi jew biex tpinġi fuqhom), sakemm il-prodott mhuwiex essenzjalment ġugarell. Prodotti li huma ġugarell għandhom ikunu esklużi mill-intestatura 4903  u għandhom ikunu kklassifikati f’Kapitolu 95 (ara wkoll in-Noti ta’ Spjegazzjoni dwar is-Sistema Armonizzata għall-intestatura 4903 ).
                  Prodotti mill-Kapitolu 95 huma esklużi mill-Kapitolu 49 bis-saħħa tan-Nota 1 (c) għall-Kapitolu 49
                  Għalhekk il-prodott għandu jiġi kklassifikat bħala ġugarell taħt l-intestatura 9503 .